open-index/open-wikipedia-markdown huggingface dataset:
மூலைவிட்ட அணி

நேரியல் இயற்கணிதத்தில் **மூலைவிட்ட அணி** (*diagonal matrix*) என்பது முதன்மை மூலைவிட்ட உறுப்புகள் தவிர்த்த ஏனைய உறுப்புகளைப் பூச்சியமாகக் கொண்ட அணியாகும். முதன்மை மூலைவிட்ட உறுப்புகள் பூச்சியமாகவோ அல்லது பூச்சியமற்றதாகவோ இருக்கலாம். பொதுவாக ஒரு மூலைவிட்ட அணி சதுர அணியாக இருக்கும்.

 என்ற *n* x *n* சதுர அணியானது மூலைவிட்ட அணியாக இருந்தால்:
:d_{i,j} = 0 \text{ if } i \ne j\ \forall i,j \in \{1, 2, \ldots, n\}

எடுத்துக்காட்டு:
:\begin{bmatrix}
1 & 0 & 0\\
0 & 4 & 0\\
0 & 0 & -2\end{bmatrix}

மூலைவிட்ட அணி என்பது செவ்வக மூலைவிட்ட அணியையும் குறிக்கலாம். அதாவது *d**i*,*i* உறுப்புகள் தவிர பிற உறுப்புகளைப் பூச்சியமாகக் கொண்ட *m* x *n* அணியையும் மூலைவிட்ட அணி எனலாம். 

எடுத்துக்காட்டு:
:\begin{bmatrix}
1 & 0 & 0\\
0 & 4 & 0\\
0 & 0 & -3\\
0 & 0 & 0\\
\end{bmatrix} அல்லது \begin{bmatrix}
1 & 0 & 0 & 0 & 0\\
0 & 4 & 0& 0 & 0\\
0 & 0 & -3& 0 & 0\end{bmatrix}

எனினும் இக்கட்டுரையில் சதுர மூலைவிட்ட அணிகளே கையாளப்படுகின்றன.
ஒவ்வொரு சதுர மூலைவிட்ட அணியும் சமச்சீர் அணியாக இருக்கும். மேலும் அதன் உறுப்புகள் மெய்யெண் மற்றும் சிக்கலெண் களங்களிலிருந்து எடுக்கப்பட்டிருந்தால் அந்த மூலைவிட்ட அணி இயல்நிலை அணியாகவும் இருக்கும். மூலைவிட்ட அணியை கீழ் மற்றும் மேல் முக்கோண அணியாக அமையும் அணியாகவும் வரையறுக்கலாம். முற்றொருமை அணியும் (*I**n*)  சதுர சூனிய அணிகளும் மூலைவிட்ட அணிகளாகும். முதலாம் வரிசை அணிகள் எப்பொழுதும் மூலைவிட்ட அணிகளாகும்.

## திசையிலி அணி
முதன்மை மூலைவிட்ட உறுப்புகள் அனைத்தும் சமமானதாகக் கொண்ட மூலைவிட்ட அணியானது திசையிலி அணி (*scalar matrix*) எனப்படும். முற்றொருமை அணி *I* இன் திசையிலிப் பெருக்கல் *&lambda;I* ஆக ஒரு திசையிலி அணி இருக்கும். 

திசையிலி அணியின் எடுத்துக்காட்டு:
:
  \begin{bmatrix}
    \lambda &       0 & 0       \\
          0 & \lambda & 0       \\
          0 &       0 & \lambda
  \end{bmatrix} \equiv \lambda \boldsymbol{I}_3


## அணிச் செயல்கள்
மூலைவிட்ட அணிகளைக் கூட்டுவதும் பெருக்குவதும் மிகவும் எளியது. ஒரு மூலைவிட்ட அணியின் முதன்மை மூலைவிட்ட உறுப்புகள் (இடப்பக்க மேல்மூலையில் தொடங்கி) *a*1, ..., *a**n* எனில், அவ்வணியை  என எழுதிக்கொண்டு அணிச் செயல்களை மேற்கொள்ளலாம். 

இரு மூலைவிட்ட அணிகளின் கூட்டல்:
: +  = 

இரு மூலைவிட்ட அணிகளின் பெருக்கல்:
: &middot;  = .

மூலைவிட்ட அணியின் நேர்மாறு:
மூலைவிட்ட அணியின் முதன்மை மூலைவிட்ட உறுப்புகள் எல்லாம் பூச்சியமற்றவையாக இருந்தால், இருந்தால் மட்டுமே, அவ்வணி நேர்மாற்றத்தக்கதாகும். 

மூலைவிட்ட அணி  இல் *a*1, ..., *a**n* அனைத்தும் பூச்சியமற்றவை எனில் அதன் நேர்மாறு:

: = .

## பிற பண்புகள்
*அணிக்கோவை மூலைவிட்ட அணி  இன் அணிக்கோவையின் மதிப்பு *a*1...*a**n* ஆகும்.
*ஒரு மூலைவிட்ட அணியின் சேர்ப்பு அணியும் ஒரு மூலைவிட்ட அணியாகும்.
*முக்கோண அணியாகவும் இயல்நிலை அணியாகவும் இருந்தால், இருந்தால் மட்டுமே, ஒரு சதுர அணி மூலைவிட்ட அணியாக இருக்கும்.

## மேற்கோள்கள்

* Roger A. Horn and Charles R. Johnson, *Matrix Analysis*, Cambridge University Press, 1985.  (hardback),  (paperback).

பகுப்பு:அணிகள்
காரைமகள்

**காரைமகள்** (1927-2006) என்பவர் தமிழ்க் கவிஞர், பெண்ணுரிமைச் சிந்தனையாளர், செயற்பாட்டாளர் ஆவார். இவருடைய இயற்பெயர் பிளான்சே சேழான் ஆகும். காரை மகள், தமிழ் மகள் என்ற புனை பெயர்களில் கட்டுரைகளும் கவிதைகளும் எழுதியவர். 
இந்தியாவில் புதுச்சேரி மாநிலத்தில் உள்ள காரைக்காலில் பிறந்தவர். 

## பணிகள்

பாரதியாரின் கவிதைகளில் மிகுந்த ஆர்வமும் ஈடுபாடும் கொண்ட காரைமகள், காரைக்காலில் மாதர் சங்கம் ஒன்றை உருவாக்கி பெண் கல்வி, பெண்ணுரிமை, பெண்களிடையே புதுமை எண்ணங்கள், விழிப்புணர்வு ஆகியவற்றைப் பரப்பினார்.

இவர் காரைக்காலில் தம் கணவர் ரோபோ சேழான்  ஒத்துழைப்புடன் காரைக் கல்விக் கழகம் என்னும் அமைப்பை நிறுவி இலக்கியச் சொற்பொழிவுகளையும் கட்டுரைப் போட்டிகளையும் நடத்தினார். 

கவிஞர் சுத்தானந்த பாரதியார், திரு. வி. கலியாணசுந்தரனார்   போன்ற தமிழ் அறிஞர்களைக் காரைக் கல்விக் கழகத்தில் அழைத்துப் பேச வைத்தார்.

காரை மகள் கவிதைகள் என்னும் ஒரு நூலை காரைமகளின் மகன் காரைமைந்தன் வெளியிட்டுள்ளார்.

## சான்றாவணம்

இலட்சியப் பெண்டிர்- நூல் ஆசிரியர் தாயம்மாள் அறவாணன், தமிழ்க்கோட்டம் வெளியீடு,
அமைந்தகரை, சென்னை-600029

பகுப்பு:தமிழ்ப் பெண் கவிஞர்கள்
நாராயணன் சரோவர்

**நாராயணன் சரோவர்** அல்லது **நாராயணசர்** (*Narayan Sarovar or Narayansar*) இது இந்துக்கள் புனித யாத்திரை மேற்கொள்ளும் கோரி கிரீக் எனும் நாட்டுப்புறப் பகுதியில் அமைந்துள்ள ஒரு புனித ஏரியாகும். இந்தியாவின் குசராத்து மாநில இந்திய-பாக்கித்தான் எல்லையோர கட்ச் வளைகுடா பிராந்தியமான இது, கட்ச் மாவட்டம் லக்பத் வட்டத்திற்கு உட்பட்ட பகுதியாகும்.இதனருகில் குஹர் மோதி மற்றும் கோடேஷ்வர் கிராமங்கள் உள்ளது.

## சான்றாதாரங்கள்

பகுப்பு:குஜராத்திலுள்ள ஏரிகள்
பகுப்பு:இந்திய ஏரிகள்
ஹென்றி ஃபோன்டா

**ஹென்றி ஜெய்னஸ் ஃபோன்டா** (மே 16, 1905 – ஆகத்து 12, 1982) ஐம்பது ஆண்டுகள் திரைவாழ்க்கை கொண்ட ஒரு பிரபல திரைப்பட நடிகராவார். இவர் ஒரு பிராட்வே நடிகராகத் தன் திரைவாழ்க்கையைத் தொடங்கினார். *தி ஆக்ஸ்போ இன்சிடன்ட்*, *மிஸ்டர் ராபர்ட்ஸ்*, *12 ஆங்க்ரி மென்*, செர்ஜியோ லியோனின் *ஒன்ஸ் அப்பான் எ டைம் இன் தி வெஸ்ட்*, *யுவர்ஸ், மைன் அன்ட் அவர்ஸ்* மற்றும் சிறந்த நடிகருக்கான ஆஸ்கர் விருது பெற்ற *ஆன் கோல்டன் பான்ட்* போன்றவை அவர் நடித்த படங்களுள் சிலவாகும். மகள் ஜேன் ஃபோன்டா, மகன் பீட்டர் ஃபோன்டா, பேத்தி பிரிட்ஜட் ஃபோன்டா மற்றும் பேரன் டிராய் கேரிட்டி உள்ளிட்டோரும் நடிகர்களாவர். 1999ல் அமெரிக்க திரைப்பட நிறுவனம் (ஏ.எப்.ஐ) இவரை 6 ஆவது சிறந்த நடிகராக அறிவித்தது.

## மேற்கோள்கள்

பகுப்பு:1905 பிறப்புகள்
பகுப்பு:1982 இறப்புகள்
பகுப்பு:சிறப்பு அகாதமி விருதை பெற்றவர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:கிராமி விருது வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
உத்ரா உன்னிகிருஷ்ணன்

**உத்ரா உன்னிகிருஷ்ணன்** (*Uthara Unnikrishnan*, பி: 2004) ஒரு இந்தியத் திரைப்படப் பின்னணிப் பாடகர். 2015 ஆண்டு, சிறந்த பெண் பின்னணிப் பாடகருக்கான தேசியத் திரைப்பட விருது பெற்றவர் இவ்விருது 2014 ஆம் ஆண்டில் ஏ. எல். விஜய் இயக்கத்தில் வெளியான *[[சைவம் (திரைப்படம்)|சைவம்]]* தமிழ்த் திரைப்படத்தில் இவர் பாடிய "அழகு"... பாடலுக்காக இவருக்கு வழங்கப்பட்டது. இப்பாடலை இவர் பாடிப் பதிவுசெய்யப்பட்டபோது இவரது வயது எட்டாகும். சிறந்த பெண் பின்னணிப் பாடகருக்கான தேசியத் திரைப்பட விருதினைத் தனது 10 ஆவது வயதில் பெற்ற உத்ரா உன்னிகிருஷ்ணன், இவ்விருதினைப் பெற்ற இளம்பாடகர் என்ற பெருமைக்கும் உரியவரானார்.

## வாழ்க்கைக் குறிப்பு
உத்ரா உன்னிக்கிருஷ்ணனின் பெற்றோர் கருநாடக இசைப் பாடகர் பி. உன்னிகிருஷ்ணன் மற்றும் பரத நாட்டியக் கலைஞர் பிரியா உன்னிகிருஷ்ணன் ஆவர். இவரின் தந்தை உன்னிக்கிருஷ்ணன் பலமுறை சிறந்த ஆண் பின்னணிப் பாடகருக்கான தேசியத் திரைப்பட விருது பெற்றவராவார். முதன்முதலாக 1995 இல் அவரது அறிமுகத் திரைப்பாடல்களான "என்னவளே அடி என்னவளே", "உயிரும் நீயே" ஆகியவற்றுக்காக சிறந்த ஆண் பின்னணிப் பாடகருக்கான தேசியத் திரைப்பட விருது பெற்றார்.. தனது ஆறாவது வயதில் சுதா ராஜா என்ற ஆசிரியரிடம் கருநாடக இசைப்பயிற்சியைத் தொடங்கிய உத்ரா உன்னிக்கிருஷ்ணன், தமிழிசை மட்டுமல்லாது மேல்நாட்டு இசை பயில்வதிலும் ஆர்வம் கொண்டவர்.

## மேற்கோள்கள்

பகுப்பு:வாழும் மக்கள்
பகுப்பு:தேசிய திரைப்பட விருது வென்றவர்கள்
பகுப்பு:2004 பிறப்புகள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
சிறந்த பின்னணிப் பாடகிக்கான தேசிய திரைப்பட விருது

**சிறந்த பெண் பின்னணிப் பாடகருக்கான தேசியத் திரைப்பட விருது** (*National Film Award for Best Female Playback Singer*)  1968 முதல், ஒவ்வொரு ஆண்டும்  இந்திய தேசியத் திரைப்பட விருதுகள் விழாவில் அந்தந்த ஆண்டில் வெளிவந்த இந்தியத் திரைப்படங்களில் பின்னணி பாடிய பெண் பாடகர்களில் சிறந்தவரைத் தேர்ந்தெடுத்து வழங்கி சிறப்பிக்கப்படுகிறது.

இவ்விருதில்,1974 ஆம் ஆண்டுவரை ஒரு நினைவுத் தட்டும் சான்றிதழும் அளிக்கப்பட்டு வந்தது. 1975 இலிருந்து வெள்ளித் தாமரையும் சான்றிதழும், 2013 ஆம் ஆண்டில் 61 ஆவது விழாவில்  பணப் பரிசும் அளிக்கப்படுகிறது இவ்விருதுபெற்ற முதல் பாடகர்  பி. சுசீலா ஆவார். உயர்ந்த மனிதன் தமிழ்த் திரைப்படத்தில் பி. சுசீலா பாடிய *நாளை இந்த நேரம் பார்த்து ஓடிவா நிலா...,* என்ற பாடலுக்காக 16 ஆவது தேசியத் திரைப்பட விருதுகள் விழாவில் அவருக்கு இவ்விருது வழங்கப்பட்டது. இவ்விருதினை அதிகமுறை பெற்றவர்களில் பின்னணிப் பாடகர் சித்ரா (ஆறு முறை) முன்னணியில் உள்ளார். இரண்டாவது நிலையில் உள்ளவர் ஐந்து முறை விருதுபெற்றப் பாடகர் பி. சுசீலா. 2013 ஆம் ஆண்டு நிலவரப்படி, எஸ். ஜானகி, சிரேயா கோசல் இருவரும் நான்குமுறையும்,லதா மங்கேஷ்கர், வாணி ஜெயராம் இருவரும் மூன்று முறையும் இவ்விருது பெற்றுள்ளனர். ஆஷா போஸ்லே, ஆல்கா யாக்னிக், ஆரத்தி அங்காலிகர் (Arati Ankalikar-Tikekar) மூவரும் இருமுறை இவ்விருது பெற்றுள்ளனர். மூன்று வெவ்வேறு மொழிப்பாடல்களைப் பாடி இவ்விருதினைப் பெற்றவர்கள் எஸ். ஜானகி, சித்ரா, சிரேயா கோசல் ஆவர். ஒரே ஆண்டில் இரு வெவ்வேறு மொழிகளில் பாடிய இரு வெவ்வேறு பாடல்களுக்காக இவ்விருதினைப் பெற்ற ஒரே பாடகர் சிரேயா கோசல் மட்டுமே ஆவார். உத்ரா உன்னிகிருஷ்ணன்தான் (10 வயதில்) இவ்விருதினைப் பெற்ற இளம் பாடகர். ஏ. எல். விஜய் இயக்கத்தில் வெளியான *[[சைவம் (திரைப்படம்)|சைவம்]]* தமிழ்த் திரைப்படத்தில் இவர் பாடிய "அழகு"... பாடலுக்காக இவருக்கு வழங்கப்பட்டது. 1973 ஆண்டுக்கு இவ்விருது எவருக்கும் வழங்கப்படவில்லை.

## விருதுபெற்றோர் பட்டியல்

## மேற்கோள்கள்

## வெளி இணைப்புகள்
* Official Page for Directorate of Film Festivals, India
* National Film Awards Archives

Singer Female
குளோரோபார்மிக் அமிலம்

**குளோரோபார்மிக் அமிலம்** *(Chloroformic acid)* ClCO2H என்ற வேதியியல் வாய்ப்பாடு கொண்ட நிலைப்புத்தன்மையற்ற ஒரு வேதிச் சேர்மம் ஆகும். கார்பானிக் அமிலத்தினுடைய ஒற்றை அசைல் ஆலைடு வழிப்பொருள் என்று இச்சேர்மம் வகைப்படுத்தப்படுகிறது. பாசுசீன் ஒர் இரட்டை அசைல் ஆலைடு வழிப்பொருளாகும். பார்மிக் அமிலத்தின் கட்டமைப்புடன் குளோரோபார்மிக் அமிலத்தின் கட்டமைப்பும் ஒத்திருக்கிறது. பார்மிக் அமிலத்தின் அமைப்பில் காணப்படும் ஐதரசன் அணுக்களுக்குப் பதிலாக இச்சேர்மத்தில் குளோரின் அணுக்கள் இடம் பெற்றுள்ளன. பெயரளவில் குளோரோஃபார்ம் சேர்மத்துடன் ஒன்றுபட்டிருந்தாலும் குளோரோபார்மிக் அமிலம் முற்றிலும் வேறுபட்டதாகும்.
 
வேதிவினைகளைப் பொருத்த அளவில் குளோரோபார்மிக் அமிலம் தன்னளவில் மிகுந்த நிலைப்புத்தன்மையற்று காணப்படுகிறது. இருப்பினும் இக்கார்பாக்சிலிக் அமிலத்தினுடைய எசுத்தர்கள் நிலைப்புத்தன்மை கொண்டிருக்கின்றன. மேலும் இக்குளோரோபார்மேட்டுகள் கரிம வேதியியலில் முக்கியமான வினையாக்கிகளாக உள்ளன. பெப்டைடு தயாரிக்கும் தொகுப்பு வினையில் பயன்படும் கலப்பு கார்பாக்சிலிக் அமில நீரிலிகளைத் தயாரிக்க இவை பயன்படுத்தப்படுகின்றன. தொடர்புடைய மற்ற ஐதரோகார்பன்களைப் போலவே இச்சேர்மமும் திறன்மிக்க ஒரு ஆல்கைலேற்றும் முகவராகச் செயல்படுகிறது. 

4-நைட்ரோபீனைல் குளோரோபார்மேட்டு, புளோரெத்தில்மெத்திலாக்சிகார்பனைல்குளோரைடு, பென்சைல்குளோரோபார்மேட்டு, எத்தில்குளோரோபார்மேட்டு போன்றவை சில முக்கியமான குளோரோபார்மேட்டு எசுத்தர்களாகும்.

## மேற்கோள்கள்

* 
* 

## இவற்றையும் காண்க
* குளோரோ அசிட்டிக் அமிலங்கள்
* இருகுளோரோ அசிட்டிக் அமிலம்
* முக்குளோரோ அசிட்டிக் அமிலம்

பகுப்பு:கார்பாக்சிலிக் அமிலங்கள்
பகுப்பு:குளோரோபார்மேட்டுகள்
ஆலிவர் ஹார்ட்

**ஆலிவர் சைமன் ஹார்ட்** (Oliver Simon Hart, பிறப்பு: அக்டோபர் 9, 1948) இங்கிலாந்தில் பிறந்து அமெரிக்காவில் வாழும் பொருளாதார நிபுணர் ஆவார். இவர்  ஆர்வர்டு பல்கலைக்கழகத்தில் பொருளியலில் பேராசிரியராகப் பணியாற்றுகிறார். இவருக்கு 2016 ஆம் ஆண்டிற்கான பொருளியலுக்கான நோபல் நினைவுப் பரிசு பென் ஓம்சுடொரொமுடன் இணைந்து வழங்கப்பட்டது.

## வாழ்க்கை வரலாறு
ஆலிவர் ஹார்ட் பிளிப் ஹார்ட், ரூத் மேயர் தம்பதியர்க்கு மகனாக இலண்டனில் பிறந்தார். இவரின் தாய், தந்தை இருவரும் யூத இனத்தை சார்ந்தவர்கள். இவரின் தந்தை நோபல் மொன்டகு குடும்பத்தை சார்ந்தவர். இவரது மூதாதையர் முதல் பெரொன் சாமுவேல் மொன்டகு ஆகும்.

ஹார்ட் கேம்பிரிட்ச் கிங்க்ஸ் கல்லூரியில்கணிதத்தில் இளநிலை பட்டம் 1969 ஆம் ஆண்டு பெற்றார். இதன் பின் பொருளியலில் முதுகலை பட்டம் வாரிக் பல்கலைக்க்ழகத்தில் 1972 ஆம் ஆண்டு பெற்றார். பொருளாதாரதில் முனைவர் பட்டம் பிரின்ஸ்டனில் 1974 ஆம் ஆண்டு பெற்றார். 1993 ஆம் ஆண்டு முதல் ஆர்வார்டு பல்கலைக்கழகத்தில் பொருளியலில் பேராசிரியராக இருக்கிறார்.

ஹார்ட் ஒப்பந்தக் கோட்பாட்டுக்காக 2016 ஆம் ஆண்டிற்கான பொருளியலுக்கான நோபல் நினைவுப் பரிசு வென்றார்.

ஹார்ட் அமெரிக்க குடியுரிமை பெற்றுள்ளார். அவர் ரிட்டா பி. கோல்ட்சுபெர்கை திருமணம் செய்துள்ளார். இவரின் மனைவி ஆர்வார்டு பல்கலைக்கழகத்தில் இலக்கியத்தில் பேராசிரியராக உள்ளார். இவர் *Motherland: Growing Up With the Holocaust* என்கின்ற புத்தகம் எழுதியுள்ளார். இவர்களூக்கு இரண்டு மகன்கள் மற்றும் இரண்டு பேரன்கள் உள்ளனர்.

## உசாத்துணை

## வெளி இணைப்புகள்
*Oliver Hart's home page at Harvard - ஆலிவர் ஹார்ட்டின் ஹார்வேர்டின் முகப்புப் பக்கம்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பொருளியலாளர்கள்
பகுப்பு:பிரித்தானியப் பொருளியலாளர்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
யூத புதுப்பித்தல்

**யூத புதுப்பித்தல்** (*Jewish Renewal*; ) என்பது யூதத்தில் உள்ள அண்மைய இயக்கமாகும். இது தற்கால யூதத்தில் கபலா, பக்தி முறை, இசை நடைமுறைகள் மூலம் புத்துயிரூட்ட முயற்சி செய்கிறது. குறிப்பாக, இது மறைபொருள், தியானம், பாலின சமத்துவம், பரவச மன்றாட்டு ஆகிய யூதப் பாரம்பரியங்களை தொழுகைக்கூடங்களில் மீளவும் அறிமுகம் செய்ய விரும்புகிறது. இது மரபுவழி யூதம் திரும்பும் பாஃல் மனந்திரும்பும் இயக்கத்திலிருந்து வேறுபட்டதாகும்..

## உசாத்துணை

## வெளி இணைப்புகள்
*ALEPH Alliance for Jewish Renewal
*OHaLaH:  The Association of Rabbis for Jewish Renewal

பகுப்பு:யூதச் சமய இயக்கங்கள்
பகுப்பு:புதிய சமய இயக்கங்கள்
ஜெயந்தியா இராச்சியம்

**ஜெயந்தியா இராச்சியம்**, இந்தியாவின் வடகிழக்குப் பகுதியில் தற்கால மேகாலயா மாநிலத்தில் 1500இல் நிறுவப்பட்ட மன்னராட்சிப் பகுதியாகும். இதன் தலைநகர் ஜெயந்தியா மலைகளின் அடிவாரத்தில் உள்ள  **ஜெயந்தியாபூர்** நகரம் ஆகும். இந்த இராச்சியத்தை நிறுவியவர் பிரபாத் ராய் ஆவார்.  1835இல் ஆங்கிலேய கம்பெனி ஆட்சிப் பகுதியில் ஜெயந்தியா இராச்சியம் இணைக்கப்பட்டது.

## வரலாறு
துர்கையின் வேறு பெயர்களான **ஜெயந்தி தேவி** அல்லது **ஜெயந்தீஸ்வரி** பெயரால் இந்த இராச்சியம் அழைக்கப்பட்டது. 

## விரிவாக்கம்
ஜெயந்தியா இராச்சியம் சில்லாங் பீடபூமியின் தெற்கிலும் மற்றும் வடக்கில் அசாமின் பராக் ஆற்றுச் சமவெளி வரை விரிவுபடுத்தப்பட்டது.

## வரலாறு

ஜெயந்தியா இராச்சியத்தின் துவக்கம் அறியப்படவில்லை. ஆனால் ஜெயந்தியா மக்கள், காரோ பழங்குடியினர் மற்றும் காசி  பழங்குடியினர்களுடன் தொடர்புடையவர்கள். 17ஆம் நூற்றாண்டின் பிற்பகுதியில் ஜெயந்தியா இராச்சியம், ஆங்கிலேய-பர்மியப் போரின் முடிவில், ஜெயந்தியா மன்னர், சுர்மா ஆற்றின் வடபுரப் பகுதியை ஆள கம்பெனி ஆட்சியாளர்களால் அனுமதிக்கப்ட்டார். பின்னர் 15 மார்ச் 1835இல் ஜெயந்தியா இராச்சியத்தின் அனைத்துப் பகுதிகளும் கம்பெனி ஆட்சியில் இணைக்கப்பட்டது. 

## ஆட்சியாளர்கள்
* பிரபாத் ராய் (1500–1516)
* மஜ்ஜா கோசைன் (1516–1532)
* புர்கா பர்பாத் ராய் (1532–1548)
* பார் கோசைன் (1548–1564)
* விஜய் மாணிக் (1564–1580)
* பிரபாத் ராய் (1580–1596)
* தன் மாணிக் (1596–1612)
* ஜஸ்சா மாணிக் (1612–1625)
* சுந்தர் ராய்  (1625–1636)
* சோட்டா பிரபாத் ராய் (1636–1647)
* ஜஸ்மந்தா ராய் (1647–1660)
* பான் சிங்  (1660–1669)
* பிரதாப் சிங் (1669–1678)
* இலக்குமி நாராணன் (1678–1694)
* முதலாம் இராம் சிங்  (1694–1708)
* ஜெய் நாராயணன் (1708–1731)
* பார் கோசைன் (1731–1770)
* சத்திர சிங் (1770–1780)
* விஜய் நாராயணன்  (1780–1790)
* இரண்டாம் இராம் சிங் (1790–1832)
* இராஜேந்திர சிங்  (1832–1835)

## அடிக்குறிப்புகள்

## மேற்கோள்கள்

* 
* 

பகுப்பு:மேகாலயா
பகுப்பு:இந்திய அரச மரபுகள்
பகுப்பு:அசாம் வரலாறு
கல்லறை எச் கலாச்சாரம்

**கல்லறை எச் கலாச்சாரம்** (Cemetery H culture)  தற்கால இந்தியா மற்றும் பாகிஸ்தான் நாடுகளின் பஞ்சாப் மற்றும் வடமேற்கு எல்லைப்புற மாகாணப் பகுதிகளில் கி மு 1900 முதல் கி மு 1300 வரை செழித்திருந்த வெண்கல காலத்தை சேர்ந்த கலாச்சாரம் ஆகும். 
கல்லறை எச் கலாச்சாரம், சிந்துவெளி, ஹரப்பா மற்றும் ஆரியக் குடியேற்றங்களுக்கு பிந்தியதாகும்.

## பெயர்க் காரணம்
அரப்பாவில் எச் என்று குறித்த பகுதியில் கி மு 1900 – 1300க்கு இடைப்பட்ட காலத்திய கல்லறைகளை  அகழ்வாராய்ச்சி செய்த போது அறியப்பட்டதால் இதற்கு *கல்லறை எச் கலாச்சாரம்*   பெயராயிற்று.

## கல்லறை எச் கலாச்சாரத்தின் சிறப்பம்சங்கள்
எச் கல்லறைகளை  அகழ்வாராய்ச்சி செய்த போது கிடைத்த மட்பாண்டங்களில் சூரியன், நட்சத்திரங்கள் மற்றும் கலைமான், மயில் போன்ற விலங்குகள் செந்நிற வர்ணத்தால் தீட்டப்பட்டிருந்தது. மேலும் கல்லறைகளில் கிடைத்த அணிகலன்கள், தானியங்களை ஆய்வு செய்த போது, அப்பகுதியில் வாழ்ந்த மக்களின்  கலாச்சாரம் மற்றும் நாகரீகம் அறியப்பட்டது. *எச் கல்லறை*   கலாச்சாரப் பகுதிகளில் நெல் முக்கிய பயிராகும். களிமண்னால் ஆன செங்கல்கள் பயன்படுத்தப்பட்டது. இறந்தவர்களின் சடலங்கள் மரப்பெட்டிகளில் அடக்கம் செய்யப்பட்டிருந்தது. 

## இதனையும் காண்க
* சிந்துவெளி நாகரிகம்
* காந்தார கல்லறை பண்பாடு
* காவி நிற மட்பாண்டப் பண்பாடு
* கருப்பு மற்றும் சிவப்பு மட்பாண்டப் பண்பாடு 
* வடக்கின் மெருகூட்டப்பட்ட கருப்பு மட்பாண்டப் பண்பாடு 
* சாம்பல் வண்ண ஓவியம் தீட்டப்பட்ட மட்பாண்டப் பண்பாடு
* சிந்துவெளி நாகரிகத்தின் தொல்லியல் களங்கள்

## மேற்கோள்கள்

## வெளி இணைப்புகள்
* http://www.harappa.com harappa.com
* http://pubweb.cc.u-tokai.ac.jp/indus/english/3_1_01.html journal 
## ஆதாரங்கள்

* 
* 
* 
* 
* 
* 
* 
* 

பகுப்பு:இந்தியப் பண்பாடு
பகுப்பு:பண்டைய இந்தியா
பகுப்பு:பஞ்சாபின் வரலாறு
பகுப்பு:இந்திய வரலாறு
*
பகுப்பு:கால வரிசைப்படி வரலாறு
பாசிலோசாரசு

**பாசிலோசாரசு** (*Basilosaurus*) அல்லது  **சியூக்ளோடான்** (*Zeuglodon*) மற்றும் **இராச பல்லி** (*king lizard*) எனும்  இது, 34 - 40 மில்லியன் ஆண்டுகளுக்கு முன்பு இயோசீன் காலத்தின் கடைசியில் வாழ்ந்த ஆரம்பகால திமிங்கில வகையைச்சார்ந்த ஒரு பேரினமாகும். இதன் முதல் தொல்லுயிர் படிமம், ஐக்கிய அமெரிக்காவில் கண்டுபிடிக்கப்பட்டது. ஆரம்பத்தில் ஒருவித ஊர்வன என்று நம்பப்பட்டாலும், பின்னர் அது  ஒரு கடல் பாலூட்டியாக இருக்க வேண்டுமென்று, இவ்விடத்திலிருந்து பின்னொட்டு (*suffix*)- "சாரசு" (*Saurus*), மூலம் பின்னர் கண்டறியபட்டது.

## திமிங்கில வரிசை
சிட்டேசியா என்னும் திமிங்கில வரிசையைச் சார்ந்த பாசிலோசாரசு, இயோசீன், மற்றும் ஆலிகோசீன் புவியியற் காலங்களைச் சார்ந்த அடுக்குகளில் இதன் தொன்மப் படிமங்கள் அகப்படுகின்றன. மேலும், அவைகளின் பாசில்கள், எகிப்தின் லிபியா பாலைவனத்திலும், பிரிட்டன் மற்றும் வட அமெரிக்காவின் பகுதிகளிலும் பெருமளவில் காணப்படுகின்றன.

பாசிலோசாரஸ், திமிங்கில வரிசையில் இடம்பெற்றிருந்தாலும் அவைகள் கடலில் வாழ்ந்திருக்கவில்லை மாறாக, நிலத்தில் வாழ்ந்த ஊனுண்ணி வரிசையைச் சார்ந்த "கிரியோடான்டா" எனும் கிளையிலிருந்து பரிணமித்திருக்கலாம் என்று ஆய்வாளர்கள் கருதுகின்றனர்.

## சியூக்ளோடான் வரிசை
தொன்மைப் புவியியல் காலத்தில் இருந்த திமிங்கிலங்களை, ஆதித் திமிங்கிலங்கள் என வகைப்படுத்தப்பட்ட "ஆர்க்கியோசிடி" (*Archaeoceti*) என்னும் வரிசையில் இந்த "சியூக்ளோடான்" (*Zeuglodon*) பாகுபடுத்தப்பட்டது. பாசிலோசாரசின் உடலமைப்பு ஏறக்குறைய 70 அடிவரையில் நீண்டும், தற்போதுள்ள திமிங்கிலங்களின் உடலைவிட மெல்லியதாகப் பாம்பு வடிவில் இருந்திருக்கக்கூடுமென்றும், மேலும் இது, மெல்லவே நீரில் நீந்தியிருக்க வேண்டுமென்றும் குறிப்பிடப்பட்டுள்ளது.

## இவற்றையும் பார்க்கவும்
* தொன்மாக்கள் பட்டியல்

## சான்றாதாரங்கள்

பகுப்பு:தொன்மாக்கள்
எம். எஸ். திரௌபதி

**எம். எஸ். திரௌபதி** தமிழ்த் திரைப்பட, மேடை நாடக நடிகையாவார். இவர் தனது எட்டு வயதில் ஸ்ரீ பால சண்முகானந்த சபா எனும் நாடகக் குழுவில் நடிகையாகச் சேர்ந்து தனது கலையுலகப் பங்களிப்பினை ஆரம்பித்தார்.

## வாழ்க்கைக் குறிப்பு

எம். எஸ். திரௌபதி தமிழ்நாடு மேட்டுப்பாளையம் என்ற ஊரைச் சேர்ந்தவர். இவரின் தந்தை சின்னசாமி செட்டியார் நெசவுத் தொழிலில் ஈடுபட்டிருந்த கன்னட தேவாங்கச் செட்டியார் மரபைச் சேர்ந்தவர். இவருடன் கூடப் பிறந்தவர்கள் நால்வர். மேல்நாட்டுத் துணிகள் மலிவான விலைக்குக் கிடைத்து வந்த காலம், இதனால் பல குடும்பங்கள் வறுமையில் வாழ வேண்டியிருந்தது. அந்த நிலையிலேயே திரௌபதியின் குடும்பமும் இருந்தது.

திரௌபதிக்கு இளமையிலேயே இசையில் நாட்டம் அதிகமிருந்ததால், குப்புசாமி பாகவதர் என்பவரிடம் கருநாடக இசை பயின்றார். 1938 ஆம் ஆண்டில் டி. கே. எஸ் சகோதரர்களின் மதுரை பால சண்முகானந்த சபா நாடகக் குழு திருப்பூர் கெஜலட்சுமி அரங்கில் முகாமிட்டு நாடகங்களை நடத்திக் கொண்டிருந்தனர். அந்நாடகக் குழுவில் நடித்துக்கொண்டிருந்த நடிகர் ராஜநாயகம் என்பவரின் சிபாரிசில் திரௌபதி தனது பத்தாவது வயதில் அந்நாடகக் குழுவில் சேர்ந்தார். இக்குழுவில் சில மாதங்கள் பயிற்சி எடுத்த பின்னர் மேடையில் தோன்றும் சந்தர்ப்பம் கிடைத்தது. முதலில் இவர் சிறிய வேடங்களில் தோன்றி நடித்தார். அதன் பின்னர் 'சதி அனுசூயா'வில் சரசுவதியாகவும், 'அபிமன்யு சுந்தரி'யில் சுந்தரி வேடத்திலும், 'பம்பாய் மெயி'லில் நாகரத்தினமாகவும் நடித்துப் புகழ் பெற்றார். 'சம்பூர்ண ராமாயணம்' நாடகத்தில் மாயா சூர்ப்பனகையாகத் தோன்றி அனைவரின் பாராட்டுகளையும் பெற்றார். தொடர்ந்து 'முள்ளில் ரோஜா', ஜீவாவின் 'உயிரோவியம்' போன்ற பல நாடகங்களில் முக்கிய பாத்திரங்களில் நடித்தார்.

## திரைப்படங்களில் நடிப்பு
பி. என். ராவின் இயக்கத்தில் டி. கே. எஸ். சகோதரர்கள் மூர்த்தி பிக்சர்சின் கூட்டுத் தயாரிப்பில் வெளியான குமாஸ்தாவின் பெண் (1941) திரைப்படத்தில் குமாஸ்தாவின் இரண்டாம் பெண் சரசாவாக முதன் முதலில் நடித்தார். டிகேஎஸ் சகோதரர்களும் சேலம் சண்முகா பிலிம்சும் இணைந்து தயாரித்த பில்ஹணனில் (1948) கதாநாயகி யாமினியாகத் தோன்றி நடித்தார்.

## குடும்பம்
திரௌபதி 1942 ஆம் ஆண்டில் தனது தாய்மாமன் பெரியசாமி என்பவரை திருமணம் புரிந்து கொண்டார். பெரியசாமி டி.கே.எஸ். சகோதரர்களின் நாடகக் குழுவில் ஒப்பனையாளராகப் பணியாற்றி வந்தார். இவர்களுக்கு மீனாட்சி என்ற மகள் உள்ளார்.

## நடித்த திரைப்படங்களின் பட்டியல்
# குமாஸ்தாவின் பெண் (1941)
# பில்ஹணன் (1948)
# வாழ்க்கை (1949)
# திகம்பர சாமியார் (1950)
# அந்தமான் கைதி (1952) - ஏழை பணிப்பெண் கதைப்பாத்திரத்தில் நடித்தார்.
# வேலைக்காரன் (1952)
# பசியின் கொடுமை (1952)
# உலகம் (1953)
# உலகம் (1953)
# இன்ஸ்பெக்டர் (1953)
# புதுயுகம் (1954)
# ரத்த பாசம் (1954) - துயரங்களை அனுபவிக்கும் மனைவி கதைப்பாத்திரத்தில் நடித்தார்.
# ஆரவல்லி (1957)
# சௌபாக்கியவதி (1957)
# அதிசயப் பெண் (1959)

## மேற்கோள்கள்

## வெளியிணைப்புகள்
* எம்.எஸ்.திரௌபதி

பகுப்பு:தமிழ்த் திரைப்பட நடிகைகள்
நேலக்கே பெட்டா மலை

**நேலக்கே பெட்டா மலை** அல்லது **பிரம்மன் மலை** என்பது கிருட்டிணகிரி மாவட்டம், ஒசூரில் உள்ள ஒரு மலைக்குன்றாகும். 

## பெயரியல்
இம்மலைக்குன்று அரசு ஆவணங்களாலும், உள்ளூர் மக்களாலும் **நேலக்கே பெட்டா** என்றே அழைக்கப்படுகிறது. இது ஒரு கன்னடச் சொல்லாகும். இச்சொல்லுக்கு நாக்கு மலை என்பது பொருள். இந்தக் குன்றின் மேற்குப்புறத்தில் ஒரு பெரிய பாறையொன்று ஒரு இடுக்கில் மாட்டியபடி கீழோ விழாமல் நாக்குப்போல தொங்குவதால் இப்பெயர் பெற்றது. இந்தக் குன்றை அண்மைக்காலமாக **பிரம்மன் மலை** என்று குறிப்பிடுகின்றனர். இப்பெயருக்கு பொருத்தமாக இந்தக் குன்றின் உச்சியில் இருந்த ஒரு பழங்கால மண்டபத்தை பிரம்மன் கோயிலாக மாற்றி அதில் பிரம்மன் சிலையை நிறுவி வழிபட்டுவருகின்றனர். ஓசூர் நகரில்  நேர்கோட்டில் உள்ள மூன்று மலைக்குன்றுகளில் இரண்டு குன்றுகளில் முறையே திருமால், சிவன் ஆகிய கோயில்கள் உள்ளதால் மூன்றாவதாக உள்ள இந்தக்குன்றில் பிரம்மனுக்கு கோயில் அமைத்து, பௌர்ணமி அன்று மும்மூர்த்தி கிரிவலம் என்ற பெயரில் இந்த மூன்று மலைகலையும் சுற்றி வருகின்றனர்.

## சமணர் படுக்கை
இக்குன்றின் மேற்குப்புறத்தில் இயற்கையாக அமைந்துள்ள குகையில் அக்காலத்தில் சமணத் துறவிகள் வாழ்ந்ததற்கானத் தடயமாக குகையில் ஒரு சமணப் படுக்கை உள்ளது. மழைக்காலத்தில் குகையினுள் கசிந்துவரும் தண்ணீர் துறவியர் படுத்திருக்கும் இடத்தை ஈரமாக்கிவிடாமல் தடுக்கும் விதத்தில் குகையின் தரைப்பாறையில் ஒரு ஓரத்தில் சிறிய வடிகால்வாய் குகையிலிருந்து வெளியே செல்லும் வகையில் பாறையைக் குடைந்து அமைக்கப்பட்டுள்ளது.
## மேற்கோள்கள்

பகுப்பு:ஒசூர்
பகுப்பு:தமிழ்நாட்டில் உள்ள மலைகள்
சி. வித்தியாசாகர் ராவ்

**சின்னமனேனி வித்தியாசாகர் ராவ்** (பிறப்பு 1942) 30 ஆகத்து 2014-இலிருந்து மகாராட்டிர மாநிலத்தின் ஆளுநராகச் செயல்பட்டவர்  . கொனியேட்டி ரோசையாவின் பதவி காலம் முடிவடைந்ததால் 2, செப்டம்பர் 2016இலிருந்து தமிழகத்தின் பொறுப்பு ஆளுநராகவும் செயல்பட்டார். . 1999 கால அடல் பிகாரி வாச்பாய் அரசில் இவர் உள்துறை இணை அமைச்சராகப் பதவி வகித்தார். 12-ஆவது மற்றும் 13-ஆவது மக்களவைக்குத் தெலங்காணா மாநிலத்திலுள்ள கரீம்நகர் தொகுதியிலிருந்து பாசக சார்பில் தேர்வு செய்யப்பட்டார்.

இவர் கரீம்நகர் மாவட்டத்திலுள்ள நகரம் என்ற சிற்றூரில் சி. சீனிவாச ராவுக்கும் சந்திரம்மாவுக்கும் வேலமா தோரா குடும்பத்தில் பிறந்தார். இவருக்கு மூன்று சகோதரர்கள் உண்டு. இவர் பியுசி எனப்படும் பல்கலைக்கழகத்திற்கு முந்தைய படிப்பை கரீம்நகர் மாவட்டத்திலுள்ள வேமுலவாடா நகரத்திலும் இளங்கலை அறிவியல் பட்டப் படிப்பை மகாராட்டிராவிலுள்ள நான்டெட் என்ற ஊரிலும் சட்டப் படிப்பை உசுமானியா பல்கலைக்கழகத்திலும் படித்தார்.

சட்டம் முடித்து வழக்குரைஞராகப் பணியாற்றிய இவர்  1972-இல் கரீம்நகர் மாவட்ட சனசங்கத்தின் தலைவராகத் தேர்ந்தெடுக்கப்பட்டார். நெருக்கடி நிலையின்போது சிறை சென்றார். ஒன்றுபட்ட ஆந்திரப்பிரதேச சட்டமன்றத்தில் 1985-இலிருந்து 1998 வரை மேத்பல்லி சட்டமன்ற உறுப்பினராகச் பாசக சார்பாகத் தேர்ந்தெடுக்கப்பட்டிருந்தார். 1998, 1999 மக்களவை தேர்தலில் கரீம்நகர் மக்களவைக்குத் தேர்ந்தெடுக்கப்பட்டார். 1998-இல் ஆந்திர பாசக தலைவராகச் செயலாற்றினார்.

## மேற்கோள்கள்


பகுப்பு:வாழும் மக்கள்
பகுப்பு:மகாராட்டிர ஆளுநர்கள்
பகுப்பு:தமிழ்நாடு ஆளுநர்கள்
பகுப்பு:1942 பிறப்புகள்
பகுப்பு:முன்னாள் மக்களவை உறுப்பினர்கள்
பகுப்பு:முன்னாள் மத்திய அமைச்சர்கள்
பகுப்பு:1941 பிறப்புகள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தெலுங்கு மக்கள்
மாமியார் மெச்சின மருமகள்

***மாமியார் மெச்சின மருமகள்*** ஒரு இந்தியத் தமிழ்த் திரைப்படமாகும். 1959-ஆம் ஆண்டு கிருஷ்ணன்-பஞ்சு இயக்கத்தில் வெளியான இப்படத்தில் எஸ். எஸ். ராஜேந்திரன், எம். என். ராஜம், ஜி. வரலட்சுமி ஆகியோர் முக்கிய பாத்திரங்களில் நடித்துள்ளனர்.

## கதைச்சுருக்கம்
வரலட்சுமி ஒரு பணக்காரப் பெண்மணி. அவருக்குக் குழந்தைகள் இல்லை. தனது மருமகன் எஸ். எஸ். ராஜேந்திரனை தன் மகனாக வளர்த்து வருகிறார். மகனுக்குத் திருமணம் செய்து வைத்து ஒரு பேரப்பிள்ளையைக் காணவேண்டும் என்பது வரலட்சுமியின் ஆசை. எஸ். எஸ். ஆர். ஏழைப்பெண்ணான எம். என். ராஜத்தைக் காதலிக்கிறார். ஆனால் வரலட்சுமி அவர்கள் திருமணம் செய்வதை விரும்பவில்லை. அன்னையின் விருப்பத்தை மீறி எஸ். எஸ். ஆர். ராஜத்தைத் திருமணம் செய்கிறார். வரலட்சுமி இருவரையும் வீட்டை விட்டுத் துரத்தி விடுகிறார்.

பின்னர் எம். என். ராஜம் ஒரு குழந்தையைப் பெற்றெடுக்கிறார். எப்படி வரலட்சுமியின் அன்பை மீண்டும் வென்றெடுத்து குடும்பம் மீண்டும் ஒன்றாகி மகிழ்ச்சியான வாழ்வுக்குத் திரும்புகிறார்கள் என்பதே படத்தின் மீதிக் கதை.

## நடிகர்கள்

எஸ். எஸ். ராஜேந்திரன்
எம். என். ராஜம்
ஜி. வரலட்சுமி
டி. வி. நாராயணசாமி
தாம்பரம் லலிதா
‘'அப்பா’' கே. துரைசுவாமி
பக்கிரிசாமி
'லூஸ்’' ஆறுமுகம்
வி. சுசீலா
கே. எம். நம்பிராஜன்
*கொட்டாப்புளி* ஜெயராமன்
வீரப்பன்
கே. என். கமலம்
கரிக்கோல் ராஜு
ரத்தினம்
எஸ். எல். நாராயண்
தங்கப்பன்
சுப்பையா
சின்னையா
தட்சணாமூர்த்தி
சீதாலட்சுமி
வி. டி. கல்யாணம்
மொஹிதீன்
*பேபி* விஜயா
நடனம்: சாயி - சுப்புலட்சுமி

## தயாரிப்புக்குழு
**தயாரிப்பாளர்** எம். சரவணன்
**இயக்குநர்:** கிருஷ்ணன்-பஞ்சு
**கதை வசனம்:** கலைப்பித்தன்
**ஒளிப்பதிவு இயக்குநர்:** எஸ். மாருதி ராவ்
**படத்தொகுப்பு:** பஞ்சாபி
**நடன ஆசிரியர்:** கே. என். தண்டாயுதபாணி பிள்ளை

## பாடல்கள்
திரைப்படத்துக்கு இசையமைத்தவர் ஆர். சுதர்சனம். பாடல்களை இயற்றியோர்: உடுமலை நாராயண கவி, கவி ராஜ்கோபால் ஆகியோர்.

## மேற்கோள்கள்

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கிருஷ்ணன்-பஞ்சு இயக்கிய திரைப்படங்கள்
பகுப்பு:ஆர். சுதர்சனம் இசையமைத்த திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பென் ஹொம்ஸ்சுடொரோம்

**பென் ஹொம்ஸ்சுடொரோம்** (*Bengt Robert Holmström*) (பிறந்த ஆண்டு 1949) [பின்லாந்தை]ச்] சேர்ந்த ஒரு பொருளாதார நிபுணர். தற்போது இவர் [மஸ்ஸாசூசெட்ஸ் தொழில்நுட்ப கல்லூரியில் பொருளாதாரப் பேராசிரியராக உள்ளார். 2016 ஆம் ஆண்டின் பொருளாதாரதிற்கான  நோபல் பரிசு ஆலிவர் ஹார்ட்டுடன் இணைந்து அறிவிக்கப்பட்டுள்ளது.

## வாழ்க்கை மற்றும் தொழில்
ஹொம்ஸ்சுடொரோம் பின்லாந்துதில் உள்ள ஹெலன்ஸ்கியில் பிறந்தார். இவர் கணிததில் இளநிலை அறிவியல் பட்டம் ஹெல்சிங்கிப் பல்கலைகழகதில் பெற்றார். 1975 ஆம் ஆண்டு முதுநிலை அறிவியல் பட்டம் ஸ்டான்போர்ட் பல்கலைக்கழகம்தில் பெற்றார். முனைவர் பட்டம்  ஸ்டான்போர்ட் வணிக பட்டதாரி பள்ளியில் பெற்றார். 1994 ஆம் ஆண்டு முதல் மாசாச்சூசெட்சு தொழில்நுட்பக் கழகம் ஆசிரியராக உள்ளார்.

2016 ஆம் ஆண்டின் பொருளாதாரதிற்கான  நோபல் பரிசு ஆலிவர் ஹார்ட்டுடன் இணைந்து ஒப்பந்த கோட்பாடுடிற்காக அறிவிக்கப்பட்டுள்ளது.

## வெளியீடுகள்
*Holmström, Bengt, 1972. "En icke-linear lösningsmetod för allokationsproblem". University of Helsinki.
*Holmström, Bengt, 1979. "Moral Hazard and Observability," *Bell Journal of Economics*, 10(1), pp. 74–91.
* _____, 1982. "Moral Hazard in Teams," *Bell Journal of Economics*, 13(2), 324–340.
* _____, 1983. "Equilibrium Long-Term Labor Contracts," *Quarterly Journal of Economics*, 98(Supplement), pp. 23–54.
* _____, 1999. "Managerial Incentive Problems: A Dynamic Perspective," *Review of Economic Studies*, 66(1), 169–182.
* Holmström, Bengt, and Paul Milgrom, 1991. "Multitask Principal-Agent Analyses: Incentive Contracts, Asset Ownership, and Job Design," *Journal of Law, Economics, and Organization*, 7, 24–52 .
* _____, 1994. "The Firm as an Incentive System," *American Economic Review*, 84(4), pp. 972–991.
* Holmström, Bengt, and John Roberts, 1998. "The Boundaries of the Firm Revisited," *Journal of Economic Perspectives*, 12(4), pp. 73–94
*  Holmström, Bengt, and Jean Tirole, 1998. "Private and Public Supply of Liquidity," *Journal of Political Economy*, 106(1), pp. 1–40.
## வெளிப்புறயினைப்புகள்
* 

## மேற்கோள்கள்

பகுப்பு:அமெரிக்கப் பொருளியலாளர்கள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:பின்லாந்து பொருளியலாளர்கள்
பகுப்பு:நோபல் பரிசு பெற்ற பின்லாந்து நபர்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள்
மகாமாயா

***மகாமாயா*** என்பது 1944-இல் வெளிவந்த இந்தியத் தமிழ்த் திரைப்படமாகும். இளங்கோவன் எழுத்தில், டி. ஆர். ரகுநாத் இயக்கத்தில் உருவான இத்திரைப்படத்தில் பி. யு. சின்னப்பா, பி. கண்ணாம்பா ஆகியோர் முக்கிய பாத்திரங்களில் நடித்தனர். இத்திரைப்படம் 1944-ஆம் ஆண்டு வெளியானது.

## கதைச் சுருக்கம்
காந்தார நாட்டின் இளவரசியான மகாமாயாவும் (பி. கண்ணாம்பா), ஒரு அயல் நாட்டின் இளவரசனான விக்ரமசிம்மனும் (பி. யு. சின்னப்பா) ஒரே குருவின் மாணவர்களாக அவரின் ஆசிரமத்தில் தங்கியிருக்கின்றனர். ஒரு நாள் மகாமாயா அப்பாவித்தனமாக விக்ரமனின் வாளுக்கு மாலை ஒன்றைச் சூட்டி விடுகிறாள். அதன் பின் விளைவு அவளுக்குத் தெரியவில்லை. ஒரு வீரனின் வாளுக்கு ஒரு பெண் மாலை சூட்டினால் அவள் அவனையே திருமணம் செய்ததாக அப்போது வழக்கம் இருந்தது. அவள் தன் வாளுக்கு மாலை சூட்டியதை விக்ரம் அறிவான்.

இருவரும் தத்தம் நாடுகளுக்குத் திரும்பியதும் வேறு வேறு வரன்களை மணந்து கொள்ளுகின்றனர். பின்னர் ஒரு சமயம் விக்ரமன் மகாமாயாவைச் சந்திக்கிறான். அச்சமயம் அவள் தனது வாளுக்கு மாலை சூட்டியதை நினைவூட்டி அவள் தனக்கே சொந்தமானவள் என விக்ரமன் உரிமை கொண்டாடுகிறான். ஆனால் மகாமாயா அதற்குச் சம்மதிக்கவில்லை. எனவே விக்ரமன் அவளைக் கடத்திச் செல்கிறான். மகாமாயா அவனிடமிருந்து தப்பி தன் நாட்டுக்குச் செல்கிறாள்.

அங்கே அவளது கணவன் அவளை ஏற்க மறுக்கிறான். எனவே, மகாமாயா தன் கற்பை நிலை நாட்ட தன் குழந்தையையும் கொன்று தானும் உயிரை மாய்த்துக் கொள்ளுகிறாள்.

## நடிகர்கள்

நடனக் குழுவினர்: கே. வரலட்சுமி, டி. ராஜ்பாலா, வி. ராஜேசுவரி, கே. ராஜராஜேசுவரி, கே. எஸ். சரோஜினி, எம். எஸ். சாந்தா

## தயாரிப்புக் குழு
*தயாரிப்பாளர்கள்: எம். சோமசுந்தரம், எஸ். கே. மொகிதீன்
*இயக்குநர்: டி. ஆர். ரகுநாத்
*திரைக்கதை வசனம்: இளங்கோவன்
*ஒளிப்பதிவு: மார்க்கஸ் பார்ட்லி
*படப்பிடிப்பு : ஜித்தேன் பானர்ஜி
*படத்தொகுப்பு: ஏ. காசிலிங்கம்
*ஒலிப்பதிவு: தீன்ஷா கே. தெஹ்ராணி
*நடனம்:  எம். மீனாட்சிசுந்தரம் பிள்ளை, பண்டிட் போலோநாத் சர்மா
*கலை: எஃப். நாகூர்
*கலையகம்: நியூடோன்
*பாடல்கள்: டி. கே. சுந்தர வாத்தியார், கம்பதாசன்
*இசையமைப்பு: எஸ். வி. வெங்கட்ராமையர்

## தயாரிப்பு விபரம்
கதையை எழுதி முடிக்க இளங்கோவனுக்கு சுமார் ஓராண்டு காலம் பிடித்தது. அப்போதும் அவரால் கதையை எப்படி முடிப்பதென்று தெரியவில்லை. மூன்று வித முடிவுகளை எழுதினார். தயாரிப்பாளரும் இயக்குநரும் முடிவு செய்து கொள்ளட்டும் என்று விட்டுவிட்டார். மூன்று விதமான முடிவுகளும் படமாக்கப்பட்டன. எனினும் இறுதி முடிவு படத்தில் உள்ளபடி சேர்க்கப்பட்டது. அப்போது இரண்டாவது உலகப்போர் காலமாதலால் திரைப்படங்கள் ஒரு குறிப்பிட்ட நீளத்துக்கு மேல் இருக்கலாகாது என்ற சட்டம் காரணமாக இப்படத்தின் நீளம் 11,000 அடியாக இருந்தது.

## பாடல்கள்
இத்திரைப்படத்திற்கு எஸ். வி. வெங்கட்ராமன், குன்னக்குடி வெங்கடராம ஐயர் ஆகிய இருவரும் இசையமைத்தனர். பாடல்களை கம்பதாசனும், டி. கே. சுந்தர வாத்தியாரும் எழுதினார்கள். ஒன்பது பாடல்கள் இருந்தபோதிலும், பி. யு. சின்னப்பா பாடிய *சிலையே நீ என்னிடம்* என்ற பாடல் மட்டும் பிரபலமானது.

## வசூல்
பி. யு. சின்னப்பா, பி. கண்ணாம்பா ஆகியோரின் சிறந்த நடிப்பாலும், உயர்ந்த தயாரிப்பினாலும் விமர்சகர்களிடையே சிறந்த படம் என சிலாகிக்கப்பட்டது. ஆயினும் அந்தக் கால இரசிகர்கள் படத்தின் கதையில் ஒரு அரசன் மணமான பெண்ணின் மேல் விருப்பம் கொள்வதை விரும்பாததால் படம் தோல்வியைத் தழுவியது.

## மேற்கோள்கள்

பகுப்பு:1944 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. சக்கரபாணி நடித்த திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
பகுப்பு:பி. கண்ணாம்பா நடித்த திரைப்படங்கள்
பரமேசுவர் கோத்ரெஜ்

**பரமேசுவர் கோத்ரெஜ்** (*Parmeshwar Godrej*) என்பவர் கோத்ரெஜ் தொழில் குழுமத் தலைவர் அதி கோத்ரேஜ் என்பவரின் மனைவி ஆவார்.  சமூக நலனுக்காகப் பல செயல்பாடுகளுக்கு நிதி உதவிகள் வழங்கிய கொடையாளராகக் கருதப்படுகிறார்.

## வாழ்வும் பணிகளும்

திருமணம் செய்துகொள்வதற்கு முன்பு ஏர் இந்தியா  நிறுவனத்தில் வானூர்திப் பணிப் பெண்ணாக இருந்தார்.  சீக்கியக் குடும்பத்தில் பிறந்த பரமேசுவர் கோத்ரெஜ் ஆடைகளை வடிவமைப்பதிலும்,  இல்லங்களை அலங்கரிப்பதிலும், கலையுணர்வுடன் வாழ்வதிலும் ஈடுபாடு காட்டியவர்.

2004 ஆம் ஆண்டில் எயிட்ஸ் நோய் விழிப்புணர்வைப் பரப்ப ஹீரோஸ் பிராஜக்ட்  என்ற பெயரில் ஓர் அமைப்பை உருவாக்கினார். இம்முயற்சியில் ஆலிவுட் நடிகர் ரிச்சர்ட் கேர், பில் மற்றும் மெலிந்தா அறக்கட்டளை, கிளிண்டன் குளோபல் நிறுவனம் ஆகியோரும் இணைந்து கொண்டனர்.

பாலிவுட் நடிகை ஏம மாலினி  மற்றும் நடிகரும் இயக்குநருமான பெரோசு கான் ஆகியோருக்கு ஆடை வடிவமைப்பாளராக இருந்தார்.

70 ஆண்டு அகவையான பரமேசுவர் கோத்ரெஜ் 2016, அக்தோபர் 10 இல் நோய்வாய்ப்பட்டு மும்பையில் காலமானார்.

## மேற்கோள்

பகுப்பு:பெண் சமூகவியலாளர்கள்
பகுப்பு:2016 இறப்புகள்
பகுப்பு:இந்திய கோடீசுவரர்கள்
சூட்டு வம்சம்

**சூட்டு வம்சம்** (Chutu dynasty) (கன்னடம்: ಚುಟು) தென்னிந்தியாவின் தற்கால கர்நாடக மாநிலத்தின் உத்தர கன்னட மாவட்டப்பகுதிகளை   கி பி மூன்றாம் நூற்றாண்டில் ஆண்ட சிற்றரசர்கள். சூட்டு வமிசத்தவர்கள்  *வனவாசி*   நகரத்தை தலைநகரமாக கொண்டிருந்தனர். சூட்டு வமிசத்தவர்கள்  சாதவாகனப் பேரரசில் குறுநில மன்னர்களாக விளங்கியவர்கள் .இவர்கள் ஆரம்பகலத்தில் பல்லவருடன் திருமண உறவு கொண்டிருந்தனர்
இவ்வம்ச மன்னர் மூலானந்தன் பெரும்பாலும் ஈயத்திலான நாணயங்களை வெளியிட்டார். சிவலானந்தனே சூட்டு நாக வம்சத்தின் கடைசி அரசனாவான் இவன் கிபி 285ல்   வாகாட அரசன் பரசவசேனிடம்  நாட்டின் வட பகுதிகளை இழந்தான் பின் விஜயகந்த வர்மன்   என்ற பல்லவனிடம் கிபி290 ல் தோற்க சூட்டு நாகரின் ஆட்சி முடிவுக்கு வந்தது

## முக்கிய மன்னர்கள்
* சூட்டு குலானந்தன் (கி பி  225 – 246)
* மூலானந்தன் (கி பி 246–275)
* சிவாலானந்தன் (கி பி 275–290 )

## மேற்கோள்கள்

## வெளி இணைப்புகள்
*Chutus of Banavasi 

பகுப்பு:கர்நாடக வரலாறு
பகுப்பு:இந்திய அரச மரபுகள்
கொட்டலசு

**கொட்டலசு** (Barnacle) என்பது கணுக்காலி வகையைச் சார்ந்த ஓட்டுடலிகளில் ஒன்றாகும். இது நண்டு மற்றும் இறால் ஆகிய இனங்களுடன் நெருங்கிய தொடர்புடையவையாக உள்ளன.

## வாழிடங்கள்
கொட்டலசுகள், கடலில், பாறையிடுக்குகள், வாராவதித் தூண்கள், கற்கள், படகுகள், மற்றும் கப்பல்கள் போன்ற இடங்களில் ஒட்டிய நிலையில் தொகுப்புகளாக வாழ்பவையாகும்.

## சான்றாதாரங்கள்

பகுப்பு:கணுக்காலிகள்
பகுப்பு:முதுகெலும்பிலிகள்
பகுப்பு:கடல்வாழ் உயிரினங்கள்
த. சுந்தரராசன்

**த. சுந்தரராசன்** (20 மார்ச்சு 1950) என்பவர் தமிழ்ப் புலவர், ஆசிரியர், எழுத்தாளர், நூலாசிரியர், தமிழ்ப் போராளி எனப் பல முகங்களைக் கொண்டவர். தலைநகர் தமிழ்ச் சங்கம் என்னும் ஓர் தமிழ் அமைப்பைத் தோற்றுவித்தவர்களில் இவர் முகாமையானவர்.

## பிறப்பும் கல்வியும்

கன்னியாகுமரி மாவட்டத்தில், சோணச்சு விளை என்னும் ஊரில் பிறந்த புலவர் சுந்தரராசன் பள்ளிக் கல்வியைக் குமரி மாவட்ட கல்வி நிலையங்களில் படித்தார். பின்னர் புலவர் பட்டம், இளங்கலைப் பட்டம் ஆகியவற்றைச் சென்னைப் பல்கலைக் கழகத்தில் பெற்றார். முதுகலைக் கல்வியை மதுரை காமராசர் பல்கலைக் கழகத்திலும் முடித்தார். 37 ஆண்டுகள் பள்ளி ஆசிரியராகப் பணியாற்றி 2008 ஆம் ஆண்டில் ஒய்வு பெற்றார்.

## தமிழ்ப் பணிகள்

சென்னை தலைநகர் தமிழ் சங்கம் 1981 இல்  தொடங்கப்பட்டது. அது முதல் அச்சங்கத்தின் சார்பாகப் பல கருத்தரங்குகள் பட்டி மன்றங்கள், மாநாடுகள் நடத்தினார்.
தமிழ்க் கல்வி, தமிழ் ஆட்சி மொழி , தெருக்களில் தமிழ்ப் பலகை மாற்றம்,  ஈழத் தமிழர் ஆதரவு  போன்ற கோரிக்கைகளுக்காக ஆர்ப்பாட்டங்கள், போராட்டங்கள் எனத் தலைநகர் தமிழ்ச் சங்கம் நடத்தியதில் சுந்தரராசன் முன்னின்றார். பல முறை சிறைக்கும் சென்றுள்ளார்.
சென்னை வண்டலுரில் தலைநகர் தமிழ்ச் சங்கத்துக்கு ஒரு பெரிய கட்டடம் உருவானதில் இவருக்கு பெரும் பங்கு இருந்தது.
தமிழ் மொழி தொடர்பான நூல்கள் எழுதியுள்ளார். தலைநகர் தமிழ்ச் சங்கம் சார்பில்  மக்கள் செங்கோல் என்னும் இதழின் ஆசிரியராக உள்ளார்.
குமரி மாவட்டம் விளவங்கோடு வட்டம் காப்பிக்காடு என்னும் ஊரில் தொல்காப்பியர் சிலை ஒன்று இவருடைய முன்னெடுப்பு முயற்சியால் 2016 ஆம் ஆண்டு சூலை 10 ஆம் பக்கலில்
நிறுவப்பட்டது.

## சான்றாவணம்

முகம் இதழ், சூலை 2016

## மேற்கோள்

பகுப்பு:தமிழ்ப் புலவர்கள்
பகுப்பு:வாழும் மக்கள்
குளோரோ அசிட்டைல் குளோரைடு

**குளோரோ அசிட்டைல் குளோரைடு** *(Chloroacetyl chloride)* C2H2Cl2O என்ற வேதியியல் வாய்ப்பாடு கொண்ட ஒரு வேதிச் சேர்மம் ஆகும். குளோரினேற்றம் செய்யப்பட்ட அசைல் குளோரைடு வகைச் சேர்மமாக வகைப்படுத்தப்படும் இச்சேர்மம் இரு வினைக்குழு சேர்மமாகும். ஒரு பயனுள்ள கட்டுறுப்புத் தொகுதி வேதிப்பொருளாக குளோரோ அசிட்டைல் குளோரைடு பயன்படுத்தாப்படுகிறது.

## தயாரிப்பு

மெத்திலீன் குளோரைடை கார்பனைலேற்றம் எனப்படும் கார்பனோராக்சைடு சேர்க்கும் வினை, வினைலிடின் குளோரைடு|வினைலிடின் குளோரைடை ஆக்சிசனேற்றம் செய்தல் அல்லது கீட்டீனுடன் குளோரின் சேர்த்தல் போன்ற முறைகளில் தொழிற்சாலைகளில் குளோரோ அசிட்டைல் குளோரைடு தயாரிக்கப்படுகிறது. குளோரோ அசிட்டிக் அமிலமும் தயோனைல் குளோரைடு சேர்த்தும் அல்லது பாசுபரசு ஐங்குளோரைடும் பாசுசீன் சேர்த்தும் கூட இதைத் தயாரிக்க இயலும்.

## வினைகள்

குளோரோ அசிட்டைல் குளோரைடு ஒர் இருவினைக்குழு சேர்மம் என்பதால் இந்த அசைல் குளோரைடு எளிதாக எசுத்தர்களாகவும், அமைடுகளாகவும் உருவாகிறது. அதேவேளையில் இம்மூலக்கூறின் மறுமுனை அமீன்களுடன் சேர்ந்து வேறு இணைப்புகளாகவும் உருவாகிறது. குளோரோ அசிட்டைல் குளோரைடு பயன்படுத்தி இலிடோகெய்ன் சேர்மத்தைத் தயாரிக்கும் தொகுப்பு வினை இங்கு விளக்கப்பட்டுள்ளது:

:.

## பயன்கள்

களைக்கொல்லிகளான ஆலாகுளோர் மற்றும் பியூட்டாகுளோர் தயாரித்தலின் போது ஓர் இடைநிலை வேதிப்பொருளாகப் பயன்படுவதுதான் குளோரோ அசிட்டைல் குளோரைடின் பிரதானமானதொரு பயனாகும். ஒரு ஆண்டுக்கு தோராயமாக நூறு மில்லியன் பவுண்டுகள் அளவிற்கு இது பயன்படுத்தப்படுகிறது. மற்றொரு வேதியியல் இடைநிலையும், கண்ணீர்ப்புகை வாயுமான பீனசைல் குளோரைடு தயாரிக்கவும் இதைப் பயன்படுத்துகின்றனர். அலுமினியம் குளோரைடு வினையூக்கியின் உதவியால் பென்சீனை பிரைடல்-கிராப்ட்சு அசைலேற்றம் செய்து பீனசைல் குளோரைடு தயாரிக்கப்படுகிறது Phenacyl chloride is synthesized in a Friedel-Crafts acylation of benzene, with an aluminium chloride catalyst:

:.

## முன்பாதுகாப்பு

பிற அசைல் குளோரைடுகள் போலவே அமீன்கள், ஆல்ககால்கள் மற்றும் ஐதரோகுளோரிக் அமிலம் ஆகியன்வற்றுடன் சேரும் போது கண்ணிர்ப் புகையாக மாறுகிறது.
அமெரிக்காவின் தொழில் பாதுகாப்பு மற்றும் சுகாதார நிர்வாக அமைப்பு இதைப் பயன்படுத்துவதற்கான எல்லைகள் எதையும் விதிக்கவில்லை என்றாலும் அந்நாட்டின் தொழில் பாதுகாப்பு மற்றும் சுகாதார தேசிய நிறுவனம், எட்டுமணி நேர வேலை நேரத்தில் 0.05 பகுதிகள்/மில்லியன் அளவு அனுமதிக்கத்தக்க அளவாக பரிந்துரைக்கிறது. 
 
## மேற்கோள்கள்

பகுப்பு:அசைல் குளோரைடுகள்
பக்தி யூதம்

thumb|பக்தி யூதத்தைச் சேர்ந்த ஒரு குடும்பம்.
**பக்தி யூதம்** (*Hasidism /Hasidic Judaism*, ) என்பது ஒரு யூத சமயப்பிரிவு ஆகும். இது ஆன்மீக இயக்கமாக எழுச்சி பெற்று, சமகால மேற்கு உக்ரைனில் 18-ஆம் நூற்றாண்டு காலப்பகுதியில் கிழக்கு ஐரோப்பா முழுவதும் பரவியது. இன்று அமெரிக்க ஐக்கிய நாடு, இசுரேல், பிரித்தானியா ஆகிய இடங்களில் முக்கியமாக அங்கீகரிக்கப்பட்டுக் காணப்படுகின்றது. இதன் நிறுவுநராகவும் பிதாவாகவும் இஸ்ரேல் பென் எலியேசர் காணப்படுகிறார். தற்கால பக்தி யூதம் நெறி வழுவா ("பக்தி ") யூதத்தினுள் ஒரு துணைக்குழுவாக உள்ளதோடு, அதனுடைய சமய பரிபாலனத்திற்காகவும் சமூகத் தனிமைப்படுத்தலுக்காகவும் அறியப்படுகின்றது.

## உசாத்துணை

## வெளி இணைப்புகள்

* 
* Benjamin Brown, "But Me No Buts": The Theological Debate between the Hasidim and the Mitnagdim in Light of the Discourse Makers Theory
*Benjamin Brown, "Kedushah": The Sexual Abstinence of Married Men in Gur, Slonim and Toldos Ahron
* Benjamin Brown, 'The Two Faces of Religious Radicalism – Orthodox Zealotry and Holy Sinning in Nineteenth Century Hasidism in Hungary and Galicia'
* Map of the area of activity of the Baal Shem Tov, and the directions of the Maggid's students' dissemination
* Map of the spread of Hasidism from 1730 and 1760–75, and its encroachment on the Lithuanian centre of Rabbinic opposition 

பகுப்பு:யூதச் சமய இயக்கங்கள்
மீளமைத்தல் யூதம்

thumb|மீளமைத்தல் யூதத்தின் தொழுகை கூடம். மென்றியல், கனடா
**மீளமைத்தல் யூதம்** (*Reconstructionist Judaism*, ) என்பது அமெரிக்காவை அடித்தளமாகக் கொண்ட தற்கால யூதச் சமய இயக்கம் ஆகும். இது மெர்தேகாய் கப்லன் (1881–1983) என்பவரின் சிந்தனையின் அடிப்படையில் உருவாக்கம் பெற்றது. இது யூத சமயத்தை நாகரிக வளர்ச்சிக்கேற்ப வளரும் ஒற்றாகக் காண்கிறது. இதன் ஆரம்பம் பழமை விரும்பும் யூதத்தினுள் ஒன்றாகக் காணப்பட்ட வளர்ச்சியடைந்தது. இவ்வியக்கம் 1920 களுக்கும் 1940 களுக்கும் இடையில் வளர்ச்சிடைந்து, 1968 இல் யூதக் குருசார் கல்லூரியை உருவாக்கியது.

## உசாத்துணை

## வெளி இணைப்புகள்

*Archived site of the former Jewish Reconstructionist Federation JRF
*New site of the Jewish Reconstructionist Movement  JRM
*Reconstructionist Rabbinical College  RRC
*Reconstructionist Rabbinical Association   RRA
*University Synagogue Orange County US
*Guide to the Records of the Jewish Reconstructionist Foundation at the American Jewish Historical Society, New York, NY.

பகுப்பு:யூதச் சமய இயக்கங்கள்
பழமை விரும்பும் யூதம்

thumb|தோரா வாசிக்கும் பழமை விரும்பும் யூதப் பெண்கள்
**பழமை விரும்பும் யூதம்** (*Conservative Judaism*) என்பது யூத சமயத்தினுள் காணப்படும் ஒரு பெரிய பிரிவு ஆகும். இது யூத சமயச் சட்டம் வரலாற்று வளர்ச்சிக்கு அவசியம் எனக் காண்கிறது. இது பாரம்பரிய யூதத்தின் வடிவமாக மரபுவழி யூதத்திற்கும் சீர்திருத்த யூதத்திற்கும் இடைப்பட்ட ஒன்றாகக் காணப்படுகிறது. இது அடிப்படைவாதமற்ற பாரம்பரிய யூதம் எனவும் அறியப்படுகிறது.

## உசாத்துணை

## வெளி இணைப்புகள்

*Emet Ve'emunah: Statement of Principles of Conservative Judaism 
*Conservative Jews in Israel : Official Masorti Movement website
* Standards for Congregational Practice  by the United Synagogue of Conservative Judaism
*Formulating Jewish Law For Our Time , by Dr. Rabbi Elliot N. Dorff, for the United Synagogue of Conservative Judaism
*A Guide to Jewish Religious Practice:Official work on Jewish law, by Isaac Klein, 1992
*The Core Principles of Conservative Judaism , by Ismar Schorsch on behalf of the Jewish Theological Seminary
*Research and articles on Conservative Judaism on the Berman Jewish Policy Archive @ NYU Wagner
*Conservative Judaism on My Jewish Learning

பகுப்பு:யூதச் சமய இயக்கங்கள்
சமாரியர்

**சமாரியர்** (*Samaritans*; ) எனப்படுவோர் இசுரயேலர் அல்லது எபிரேயர் இனத்தை மூலமாகக் கொண்ட லெவண்ட் பகுதியில் உள்ள இனச்சமயக் குழு ஆகும்.

இவர்கள் சமாரிய சமயத்தைச் சேர்ந்தவர்கள். இச்சமாரிய சமயம் யூதக் குருசார் யூதத்துடன் நெருங்கிய தொடர்பு கொண்டது. சமாரியர் சமாரிய திருமறையின் அடிப்படையில் தாங்கள் செய்யும் வழிபாடல் உண்மையானது என்றும், பாபிலோனுக்கு இசுரேலியரை சிறைபிடித்துச் செல்லு முன் இருந்த சமயம் அதுவே என்றும், அதனையே இசுரேல் தேசத்தில் எஞ்சியிருந்தவர்களால் கடைப்பிடிக்கப்பட்டதென்றும் நம்புகின்றனர். இது யூதக் குருசார் யூதத்திற்கு நேர் எதிரானதும், யூதக் குருசார் யூதம் பாபிலோனிலிருந்து திரும்பிய யூதர்களினால் கொண்டு வரப்பட்டு, சமயத்தில் மாற்றம் செய்து புகுத்தப்பட்டதென்றும் சமாரியர் நம்புகின்றனர்.

## உசாத்துணை

## வெளி இணைப்புகள்

**சமாரியப் பார்வை**
* The Samaritans
* The Samaritan Update
* Isralite Samaritan Information Institute
* Society For Samaritan Studies

**யூதப் பார்வை**
* Jewish Encyclopedia, 1911: "Samaritans"
* ''Tablet'' magazine How Israel's smallest religious minority offers Jews a glimpse of what might have been

**சுயாதீனப் பார்வை**
* "The Origin and Nature of the Samaritans and their Relationship to Second Temple Jewish Sects" , David Steinberg
* "Samaritans"  (theory on the Samaritan–Jewish tensions), Jona Lendering
* "Guards of Mount Gerizim", Alex Maist

பகுப்பு:யூத வரலாறு
சலோம்

thumb|சலோம் எபிரேயத்தில் எழுதப்பட்டுள்ளது
**சலோம்** (*Shalom*, ) அல்லது **சாலோம்** என்ற எபிரேயச் சொல் *சமாதானம்*, *ஒத்திசைவு*, *முழுமை*, *நிறைவு*, *செழிப்பு*, *நலம்*, *நிலையமைதி* ஆகிய பொருட்களை கொடுக்கக்கூடியது. இது *ஹலோ* (*hello*), *போய் வருகிறேன்* (*goodbye*) ஆகிய கருத்துக்களையும் கொடுக்கக்கூடியது. இச்சொல் "சமாதானம்" தமிழில் பொருள் கொடுப்பதுபோல், இரு விடயங்களுக்கிடையிலான சமாதானமாக (கடவுளுக்கும் மனிதனுக்கும் அல்லது இரு நாடுகளுக்கிடையில்), அல்லது தனியாள் அல்லது குழுவிலுள்ளவரின் நலம், பாதுகாப்பு அல்லது நிலையமைதி போன்றவற்றை குறிக்கிறது.

## இவற்றையும் பார்க்க
* அமைதி

## உசாத்துணை

பகுப்பு:எபிரேய மொழி
அட்சயப் பாத்திரம்

**அட்சயப் பாத்திரம்** அல்லது **அமுதசுரபி** என்பது இந்திய தொன்மவியலில் குறப்படும் ஒரு பாத்திரம் ஆகும். இந்தப் பாத்திரத்தில் அள்ள அள்ள உணவு இருந்துகொண்டே இருக்கும். மகாபாரதத்தின்படி, அட்சயப் பாத்திரம் தர்மனுக்கு  சூரிய பகவான் தந்ததாகும். இந்தப் பாத்திரத்தில் உணவு இட்டால், எடுக்க எடுக்க கொடுக்கும் தன்மையுடையது. இதனை வைத்தே பஞ்ச பாண்டவர்கள் தங்களுடைய வானப்பிரஸ்தம் காலத்தில் உணவை உண்டார்கள். 

ஒரு முறை துர்வாச முனிவர் துரியோதனன் அரண்மனைக்குச் சென்றார். அப்போது அவனுடைய உபசரிப்பில் மகிழ்ந்தவர் என்ன வரம் வேண்டும் என்று கேட்க, அதற்கு துரியோதணன் பஞ்ச பாண்டவர்கள் குடிலுக்குச் சென்று உணவருந்த வேண்டும் என்று கூறுகிறான். துர்வாசரும் அதனை ஏற்று தன்னுடைய சீடர்களுடன் பஞ்ச பாண்டவர்கள் குடிலுக்குச் செல்கிறார். அங்கு உணவினைச் சாப்பிட்டு முடித்துவிட்ட பாண்டவர்கள், அட்சயப் பாத்திரத்தினையும் கழுவி வைத்துவிட்டார்கள். துர்வாசர் தான் குளித்துவிட்டு வந்து உணவினை அருந்துவதாகக் கூறிவிடுகிறார். திரௌபதி கிருஷ்ணனை வேண்டி, தன்னைக் காக்கும்படி வேண்ட, கிருஷ்ணன் அட்சயப் பாத்திரத்திலிருந்த ஒரு சிறு இலையை உண்டார். அனைத்து உயிர்களுக்கும் உணவுண்ட திருப்தி உண்டானது. 

துர்வாசரும், அவருடையச் சீடர்களும் தங்கள் வயிறு நிரம்பியதைக் கண்டு பஞ்ச பாண்டவர்களிடம் மீண்டும் வராமல் சென்றனர்.

## மணிமேகலையில்
மணிமேகலை இலக்கியத்தில் குறிப்பிடப்படும் அமுதசுரபியும் அட்சயப் பாத்திரத்தை ஒத்த ஒரு  பாத்திரமே. சிந்தாதேவியால் ஆபுத்திரனுக்குத் தரப்பட்ட அமுதசுரபியைக் கொண்டு உயிர்களது பசிப்பிணியைப் போக்கி வந்தான். அவன், வாழ்வோர் யாருமில்லாத மணிபல்லவத் தீவைச் சேர்ந்தபோது பிற உயிர்களைக் காக்கும் பாத்திரத்தைக் கொண்டு தன்னுயிரை மட்டும் காக்க விரும்பாதவனாய், அதைக் கோமுகி என்னும் பொய்கையில் விட்டு விட்டு உயிர் துறந்தான். பிற்காலத்தில் மணிபல்லவத்துக்கு வந்த மணிமேகலையின் கைகளில் அமுதசுரபி வந்து சேர்ந்தது. அவள் காவிரிப்பூம்பட்டினம் வந்து, துறவுக்கோலம் பூண்டு, அதைக் கையிலேந்தி, ஆதிரை என்னும் கற்பிற் சிறந்தவளிடம் முதலிற் பிச்சை ஏற்றனள். அவள், 'உலகமெங்கும் பசிப்பிணி நீங்குக' எனக் கூறி அதில் பிச்சை இட்டாள். அதிலிருந்து ஒரு பிடி சோறு வாங்கியுண்டு, காயசண்டிகை என்னும் விஞ்சையர் பெண்ணொருத்தி தனக்கிருந்த தீராப் பசி நோய் என்னும் நோயிலிருந்து விடுபட்டாள். பின்னர் மணிமேகலை, உலகவறவி என்னும் ஊரம்பலம் சேர்ந்து, பலருக்கும் பசிப்பிணியைப் போக்கி வந்தாள்.

## ஆதாரங்கள்


பகுப்பு:மகாபாரதம்
பகுப்பு:இந்து தொன்மவியல் பொருள்கள்
பகுப்பு:இந்து தொன்மவியல்
ஸ்டாட்ரோ

**முதலாம் ஸ்டாட்ரோ** (*Strato I*; கிரேக்கம்: ; சமற்கிருதத்தில் ஸ்ட்ராதா என்றும் அறியப்படுகிறார்) என்பவர் ஓர் இந்திய கிரேக்க மன்னராவார். இவர் மன்னர் மெனாண்டர் – அகதோக்கிலியா இணையரின் மகன். முதலாம் ஸ்ட்ராடோ வட இந்தியாவின் பஞ்சாப் பகுதி உள்ளிட்ட இந்தோ கிரேக்க நாட்டை கி மு 130 முதல் கி மு 110 முடிய ஆண்டவர். இவரது சிறு வயதில் தந்தை மெனாண்டர் ஒரு போரில் இறந்து விடவே, இவரின் தாயார் **அகதோக்கிலியா** நாட்டின் நிர்வாகத்தை ஏற்று நடத்தினார்.

ஸ்டாட்ரோ வெளியிட்ட நாணயக் குவியல்கள் மதுரா, தில்லியின் புறநகர் பகுதிகளில் கிடைத்துள்ளன.
  
## இதனையும் காண்க
* இந்தோ கிரேக்க நாடு
* மெனாண்டர்

## உசாத்துணை
* *The Greeks in Bactria and India*, W.W. Tarn, Cambridge University Press

## வெளி இணைப்புகள்
*Coins of Strato I
*More coins of Strato I

 

*
பகுப்பு:இந்திய வரலாறு
பகுப்பு:தெற்காசியா
பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
பகுப்பு:எலனியக் காலம்
ஆயிரம் தூண் ஆலயம்

**ஆயிரம் தூண் ஆலயம்** அல்லது **ருத்திரேஷ்வர் கோயில்** (*Thousand Pillar Temple*) தெலங்கானா மாநிலம், வாரங்கல் நகரில் ஹனுமக் கொண்டா என்ற இடத்தில் அமைந்துள்ள வரலாற்றுச் சிறப்புடைய இந்துக் கோயிலாகும்.  இக்கோயில் சிவன், திருமால், சூரிய தேவன் ஆகிய மூன்று கடவுளருக்குமானது. காகத்திய வம்ச மன்னர் ருத்ர தேவன் என்பவரால் பொ.ஊ. 1175க்கும் பொ.ஊ. 1324க்கும் இடைப்பட்ட காலத்தில் கட்டப்பட்டது. இந்த "ஆயிரம் தூண் ஆலயம்" காகத்திய வம்சத்தின் கட்டிடக்  கலைகளில் தலைசிறந்ததாய் கருதப்படுகிறது.

வாரங்கல் கோட்டை, இராமப்பா கோயில் ஆகியவற்றுடன் ஆயிரம் தூண் ஆலயமும் இந்தியாவிலுள்ள உலகப் பாரம்பரியக் களங்களின் பட்டியலில் யுனெஸ்கோவால் தற்காலிகமாக இணைக்கப்பட்டுள்ளது.

இக்கோயிலை நிரந்தர உலகப் பாரம்பரிய களமாக 25 சூலை 2021 அன்று யுனெஸ்கோ அறிவித்துள்ளது.

## அமைப்பு
நட்சத்திர அமைப்பில் கட்டப்பட்டுள்ள இந்த ஆலயத்தில் நிறைய சன்னதிகளும் லிங்கங்களும்  நிறுவப் பட்டுள்ளன. ஆலயத்தில் உட்புறம் மூன்று சந்நிதிகள் உள்ளன. சிவன், விஷ்ணு, சூரியன் மூவருக்கும் சந்நிதிகள் அமைக்கப்பட்டுள்ளன. ஆயிரம் தூண்களால் அமைக்கப்பட்டு இருந்தாலும் ஆலயத்தின் எந்த மூலையில் இருந்து பார்த்தாலும் மத்தியில் உள்ள பெரிய சிவலிங்கத்தை எந்த தூண்களும் மறைக்காமல்  இருக்கும்படியான அமைப்பில் கட்டப்பட்டது. ஆலயத்தின் முன்புறம் ஒற்றைக் கல்லினால் ஆன பெரிய கருங்கல் நந்தி ஒன்று இன்றும்  பளபளப்பாய் காணப்படுகிறது. கல்லிலே செதுக்கப்பட்ட யானை வரிசையும் துளைத்து செதுக்கப்பட்ட ஜன்னல் அமைப்புகளும் காக்கத்திய வம்சத்தின் கட்டிடக் கலையின் நுணுக்கத்திற்குச் சான்றாக உள்ளது.

தக்கணப் பிரதேசத்தைப் படையெடுத்த துக்ளக் மன்னரால் இந்தக் கோவில் சிதைக்கப்பட்டது. 2004 இல் இந்திய அரசால் சிதிலமடைந்த தூண்கள் மீண்டும் புதுப்பிக்கப்பட்டுள்ளது.

## போக்குவரத்து
இக்கோயிலுக்குச் செல்ல சாலைவழிப் போக்குவரத்து உள்ளது. இத்தலத்துக்கு அருகில் வாரங்கல் தொடருந்து நிலையம் மூன்று கிலோமீட்டர் தொலைவில் உள்ளது.

## மேற்கோள்கள்

## வெளியிணைப்புகள்

* Pictures of Thousand Pillar Temple 
* Picture of 1000 Pillar Temple

பகுப்பு:இந்தியாவில் உள்ள சிவன் கோயில்கள்
பகுப்பு:தெலங்காணாவில் உள்ள இந்துக் கோயில்கள்
பகுப்பு:வரங்கல் மாவட்டம்
பகுப்பு:உலகப் பாரம்பரியக் களங்கள்
பகுப்பு:இந்தியாவில் உள்ள உலக பாரம்பரியக் களங்கள்
குரு சோமசுந்தரம்

thumb|வினோத் என்பவரால் எடுக்கப்பட்ட குரு சோமசுந்தரத்தின் புகைப்படம்

**குரு சோமசுந்தரம்** தமிழ்த் திரைப்பட நடிகராவார். இவர் இயக்குநர் தியாகராஜா குமாரராஜாவின் ஆரண்ய காண்டம் திரைப்படம் மூலம் திரையுலகிற்குள் வந்தார். அதன் பின் பாண்டிய நாடு, ஜிகர்தண்டா மற்றும் ஜோக்கர் போன்ற படங்களிலும் நடித்துள்ளார். இவர் தமிழ் சினிமாவின் ஹீத் லெட்ஜர் என்றழைக்கப்படுகிறார். தற்பொழுது திருவண்ணாமலையில் வசித்து வருகிறார்.

## திரைப்படத்துறை

குரு சோமசுந்தரம் 2002 - 2011 ஆண்டு காலத்தில் கூத்துப்பட்டறையில் இணைந்து நாடகங்களை உருவாக்கினார்.

2003 ஆம் ஆண்டு சந்திரஹரி நாடகத்தில் இவரைக் கண்ட இயக்குநர் தியாகராஜன் குமாரராஜா, 2008 ஆம் ஆண்டு இவரை அழைத்து தனது ஆரண்ய காண்டம் எனும் திரைப்படத்தில் 'காளையன்' எனும் வேடத்தில் நடிக்க வைத்தார். அவ்வேடம் பலத்த வரவேற்பைப் பெற்றது. பின், 2013 ஆம் ஆண்டு இயக்குநர் மணிரத்னத்தின் 'கடல்' திரைப்படத்தில் சிறு வேடத்தில் நடித்தார்.

கூத்துப்பட்டறையிலிருந்து வெளியேறிய பின் 2013 ஆம் ஆண்டு 5 சுந்தரிகள் எனும் திரைப்படத்தில் புகைப்படக் கலைஞராக நடித்ததின் வாயிலாக மலையாளத் திரையுலகில் கால் பதித்தார். இதே ஆண்டில் இயக்குநர் சுசீந்தரனின் பாண்டிய நாடு திரைப்படத்தில் விசாலின் அண்ணனாக வேடமேற்று நடித்தார். 2014 ஆம் ஆண்டில் இயக்குநர் கார்த்திக் சுப்புராஜின் 'ஜிகர்தண்டா' திரைப்படத்தில் நடிப்புக் கலை பயிற்றுனராக நடித்திருந்தார். நிகழ் வாழ்க்கையிலும் பாபி சிம்காவுக்கு இவர் நடிப்புக் கலையை பயிற்றுவித்தார்..

## குறும்படங்கள்

## திரைப்பட விவரம்
### நடித்த திரைப்படங்கள்

## வலைத் தொடர்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1975 பிறப்புகள்